CELEX: 32013R0566
Language: sk
Date: 2013-06-18 00:00:00
Title: Nariadenie Komisie (EÚ) č. 566/2013 z  18. júna 2013 , ktorým sa mení príloha I k nariadeniu Rady (ES) č. 44/2001 o právomoci a o uznávaní a výkone rozsudkov v občianskych a obchodných veciach

19.6.2013   
            
            
               SK
            
            
               Úradný vestník Európskej únie
            
            
               L 167/29
            
         NARIADENIE KOMISIE (EÚ) č. 566/2013
   z 18. júna 2013,
   ktorým sa mení príloha I k nariadeniu Rady (ES) č. 44/2001 o právomoci a o uznávaní a výkone rozsudkov v občianskych a obchodných veciach
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (1), a najmä na jeho článok 74 ods. 1,
   keďže:
   
               (1)
            
            
               V prílohe I k nariadeniu (ES) č. 44/2001 sa uvádzajú kritériá súdnej právomoci jednotlivých štátov uvedené v článku 3 ods. 2 a článku 4 ods. 2 uvedeného nariadenia.
            
         
               (2)
            
            
               Príloha I k nariadeniu (ES) č. 44/2001 bola niekoľkokrát zmenená, naposledy nariadením Komisie (EÚ) č. 156/2012 (2) tak, aby sa aktualizovali kritériá súdnej právomoci jednotlivých štátov.
            
         
               (3)
            
            
               Poľsko oznámilo Komisii ďalšie zmeny v zozname uvedenom v prílohe I.
            
         
               (4)
            
            
               V súlade s článkom 2 dohody medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach (3), by sa podľa medzinárodného práva toto nariadenie malo uplatňovať na vzťahy medzi Európskou úniou a Dánskom.
            
         
               (5)
            
            
               Nariadenie (ES) č. 44/2001 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   V prílohe I k nariadeniu (ES) č. 44/2001 sa zápis pre Poľsko nahrádza takto:
   
               „—
            
            
               v Poľsku: článok 1103 ods. 4 a článok 1110 Občianskeho súdneho poriadku (Kodeksu postępowania cywilnego), pokiaľ tento posledný článok stanovuje právomoc výlučne na základe jednej z týchto okolností: žiadateľ je občanom Poľska alebo má svoje zvyčajné miesto pobytu, trvalé bydlisko alebo registrované sídlo v Poľsku.“
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch v súlade so zmluvami.
      V Bruseli 18. júna 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 12, 16.1.2001, s. 1.
   
      (2)  Ú. v. EÚ L 50, 23.2.2012, s. 3.
   
      (3)  Ú. v. EÚ L 299, 16.11.2005, s. 62.